ઈડર ગઢ ઉપર આવેલો વિસ્તાર જાણે કે દિપડાઓ માટે અભરાયણ બની ગયા હોય તેમ અહીં અવારનવાર દીપડાની જોડી આંટાફેરા મારી જાય છે, ગત રોજ સાંજના સમયે ઈડરીયા ગઢ ઉપર આવેલા ઝાડીઓમાં દીપડાની જોડીએ દેખા દીધી હતા, એટલું જ નહીં આ વિસ્તારની ઝાડીઓ ઉપર કુદાકુદ કરીને રમી રહેલા વાંદરાઓ પણ દીપડાથી ભયભીત થઈને અચાનક જ ભારે ચીસાચીસ કરીને સમગ્ર વાતાવરણ ગંંુજવી દીધુ હતું, પક્ષીઓએ પણ કોલાહલ કરી દેતાં ગઢ ઉપર આવેલા યાત્રાળુઓ ભયભીત બની ગયા હતા, તો બીજા દિવસે સવારે ખબર પડી કે સાંજના સમયે આતંક મચાવનાર દીપડો પાંચ જેટલી બકરીઓનું મારણ કરી ગયો છે, જેના કારણે અત્રે બકરીઓ ચરાવવા આવતાં ત્રણ પશુપાલકોની હાલત કફોડી થઈ ગઈ છે, અને સમગ્ર વિસ્તારમાં ભયનું વાતાવરણ પ્રસરી ગયું છે.